****

**Olcsva Község Önkormányzata Polgármesterétől**

**4826 Olcsva, Kossuth u. 2**.

Telefon/Fax: 06/45 479-600

E-mail: olcsvaph@namenynet.hu

honlap: www.olcsva.hu

Ügyirat száma: 153/…………./2020.

Készítette: Feketéné dr. Lázár Emese aljegyző

 A határozati javaslat elfogadásához

 egyszerű többség szükséges!

#  ELŐTERJESZTÉS

* a Képviselő-testülethez –

**az Ecsediláp-Krasznabalparti Vízgazdálkodási Társulat 2020/2021-**

**es évekre közfoglalkoztatási programban történő részvételhez hozzájáruló nyilatkozat elfogadására**

 (Készült: a Képviselő-testület 2020.01.12-i ülésére)

Tisztelt Képviselő-testület!

Az Ecsediláp-Krasznabalparti Vízgazdálkodási Társulat (a továbbiakban: Társulat) Elnöke tájékoztatta önkormányzatunkat, hogy a Vásárosnaményi Járási Hivatal Foglalkoztatási Osztálya hozzájárulásával 2020. március 1-től 2021. február 28-ig lehetőségük nyílik közfoglalkoztatási programban való részvételre. A program keretében az érintett önkormányzatok tulajdonában lévő társulati kezelésű közcélú műveken végzenek fenntartási munkálatokat.

Ehhez nyújt már több éve segítséget önkormányzatunk azzal, hogy a Társulat által el nem számolható költségekből 1000 Ft/fő/hó összeget hozzájárulás formájában, számla ellenében biztosítjuk 3 fő közfoglalkoztatott esetén. A támogatás biztosításáról szükséges egy nyilatkozatot aláírni.

Előterjesztésemben arra teszek javaslatot, hogy fenti kérést továbbra is támogassa önkormányzatunk, és 3 fő közfoglalkoztatottra eső el nem számolható költséget vállaljuk át.

Előterjesztésem mellékletét képezi a határozati javaslat és a Társulat elnökének levele.

*Kérem a Képviselő-testületet az előterjesztés és a határozati javaslat megvitatására és elfogadására!*

Olcsva, 2020. február 6.

 Borbás Judit

 polgármester

*„Határozati javaslat”*

## Olcsva Község Önkormányzata Képviselő-testületének

**……./…... (………) önkormányzati határozata**

**az Ecsediláp-Krasznabalparti Vízgazdálkodási Társulat 2020/2021-**

**es évekre közfoglalkoztatási programban történő részvételhez hozzájáruló nyilatkozat elfogadásáról**

A Képviselő-testület:

1. **Megtárgyalta** az Ecsediláp-Krasznabalparti Vízgazdálkodási Társulat (a továbbiakban: Társulat) 2020/2021-es évekre közfoglalkoztatási programban történő részvételhez hozzájáruló nyilatkozat elfogadására irányuló kérelmét.
2. **Támogatja,** hogy Olcsva Község Önkormányzata – 3 fő közfoglalkoztatottra vetítve 1 000 Ft/fő/hó összegben - átvállalja a Társulat által el nem számolható költségek rá eső részét, melynek fedezete a 2020. évi költségvetésben rendelkezésre áll.
3. **Felhatalmazza a Polgármestert**, hogy a hozzájárulásról szóló nyilatkozatot aláírja.

Felelős: Polgármester

Határidő: azonnal

A határozatot kapják:

1. Polgármester, Jegyző, Aljegyző (helyben)
2. Költségvetési előadó (helyben)

Az előterjesztés és a határozati javaslat törvényességi szempontból megfelel.

Olcsva, 2020. február 6.

………………………………

 dr. Deák Ferenc jegyző